9. การจัดการ

(1) โครงสร้างการจัดการ โครงสร้างองค์กรของบริษัท ผาแดงอินดัสทรี จำกัด (มหาชน) เมื่อปี
2549 ดังนี้

บริษัท ผาแดงอินดัสทรี จำกัด (มหาชน) ประกอบด้วยคณะกรรมการทั้งหมด 4 ชุดคือ

1)  คณะกรรมการบริษัท

  คณะกรรมการบริษัทมีอำนาจและหน้าที่ดังนี้

1. จัดการบริษัทฯ ให้เป็นไปตามกฎหมาย ข้อบังคับ วัตถุประสงค์ของบริษัทฯ และมติของ

ที่ประชุมผู้ถือหุ้น

2. พิจารณาและกำหนดเงินปันผลระหว่างกาลให้แก่ผู้ถือหุ้น

3. กำหนดจ่ายเงินบำเหน็จรางวัลแก่พนักงานหรือลูกจ้างของบริษัทฯ หรือของบุคคลใดๆ

ที่กระทำกิจการให้กับบริษัทฯ โดยจะเป็นผู้กระทำการประจำหรือไม่ประจำก็ได้
ยกเว้นบำเหน็จบำนาญ หรือ

สิ่งตอบแทนอื่นใดของกรรมการ

4. พิจารณารายงานการวางแผนการดำเนินงานและการประเมินผลการดำเนินงานของบริษัทฯ
ที่นำเสนอโดยคณะกรรมการวางแผนการดำเนินงาน

ในการปฏิบัติงานตามอำนาจและหน้าที่ คณะกรรมการบริษัทอาจมอบหมายให้กรรมการผู้จัดการ
หรือกรรมการคนใดคนหนึ่งหรือหลายคน หรือบุคคลอื่น
ไปปฏิบัติหน้าที่อย่างหนึ่งอย่างใดตามที่ได้กำหนดไว้ในข้อบังคับของบริษัทฯ
แทนคณะกรรมการบริษัทก็ได้

คณะกรรมการบริษัทมีจำนวน 10 คน ดังนี้

  ------- ----------------------------- ---------------------------------
  1.      นายอาสา สารสิน                 ประธานกรรมการ

  2       นายพารณ อิศรเสนา ณ อยุธยา       กรรมการอิสระ

  3.      นายวินัย วามวาณิชย์               กรรมการอิสระ

  4.      นายอัศวิน คงสิริ                  กรรมการอิสระ

  5.      นางสิรินุช พิศลยบุตร               กรรมการ

  6.      นายคาเรล วินค์                  กรรมการ

  7.      นายมาร์ติน เฮส                  กรรมการ

  8.      นายพินิต วงศ์มาศา                กรรมการ

  9.      นายเบอร์นาร์ด ตงโนง             กรรมการ และกรรมการผู้จัดการ

  10.     นายวินิจ องค์เนกนันต์              กรรมการ และรองกรรมการผู้จัดการ

  และ     ดร. สุรินทร์ ตันติเจริญเกียรติ        เลขานุการคณะกรรมการบริษัท
  ------- ----------------------------- ---------------------------------

  หมายเหตุ ในระหว่างปี 2549 กรรมการบริษัทได้ลาออกจำนวน 2 คน คือ นายชองค์ลุก
  เดเลสนายเดอร์

  และนายโฆสิต ปั้นเปี่ยมรัษฎ์

นิยามกรรมการอิสระของบริษัท

1. ถือหุ้นไม่เกินร้อยละ 5 ของทุนชำระแล้วของบริษัทฯ บริษัทในเครือ บริษัทร่วม
หรือบริษัทที่เกี่ยวข้อง ทั้งนี้ให้นับรวมหุ้นที่ถือโดยผู้ที่เกี่ยวข้องด้วย

2. เป็นกรรมการที่ไม่มีส่วนร่วมในการบริหารงานในบริษัท บริษัทในเครือ บริษัทร่วม
บริษัทที่เกี่ยวข้อง หรือผู้ถือหุ้นรายใหญ่ของบริษัทฯ รวมทั้งไม่เป็นลูกจ้าง พนักงาน
หรือที่ปรึกษาที่ได้รับเงินเดือนประจำจากบริษัทฯ บริษัทในเครือ บริษัทร่วม บริษัทที่เกี่ยวข้อง
หรือผู้ถือหุ้นรายใหญ่ของบริษัทฯ

3. เป็นกรรมการที่ไม่มีผลประโยชน์หรือส่วนได้เสียไม่ว่าทางตรงหรือทางอ้อม
ทั้งในด้านการเงินและการบริหารงานของบริษัทฯ บริษัทในเครือ บริษัทร่วม
หรือผู้ถือหุ้นรายใหญ่ของบริษัทฯ
และรวมถึงไม่มีผลประโยชน์หรือส่วนได้เสียในลักษณะดังกล่าวในเวลา 1 ปี
ก่อนได้รับการแต่งตั้งเป็นกรรมการอิสระ ยกเว้นคณะกรรมการของบริษัทฯ
ได้พิจารณาอย่างรอบคอบแล้ว
เห็นว่าการเคยมีผลประโยชน์หรือส่วนได้เสียนั้นจะไม่มีผลกระทบต่อการปฏิบัติหน้าที่และการให้ความเห็นที่เป็นอิสระของกรรมการอิสระ

4. เป็นกรรมการที่ไม่ใช่เป็นผู้ที่เกี่ยวข้องหรือญาติสนิทของผู้บริหารหรือผู้ถือหุ้นรายใหญ่ของบริษัทฯ

5. เป็นกรรมการที่ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการบริษัท
ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัทฯ

6.
สามารถปฏิบัติหน้าที่และแสดงความเห็นหรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการของบริษัทฯ
ได้โดยอิสระ โดยไม่อยู่ภายใต้การควบคุมของผู้บริหารหรือผู้ถือหุ้น

รายใหญ่ของบริษัทฯ รวมทั้งผู้ที่เกี่ยวข้องหรือญาติสนิทของบุคคลดังกล่าว

กรรมการผู้มีอำนาจลงนามผูกพันบริษัทฯ

ประกอบด้วยนายอาสา สารสิน นายเบอร์นาร์ด ตงโนง และนายวินิจ องค์เนกนันต์
สองในสามคนโดยมีเงื่อนไขว่า หนึ่งในสองคนนั้นจะต้องเป็นนายเบอร์นาร์ด ตงโนง
ลงลายมือชื่อร่วมกันและประทับตราสำคัญของบริษัท

คณะกรรมการบริษัทได้แต่งตั้งคณะอนุกรรมการเพื่อช่วยในการกำกับดูแลกิจการของบริษัทฯ ดังนี้

2) คณะกรรมการตรวจสอบ (Audit Committee)

จัดตั้งขึ้นเมื่อวันที่ 22 ธันวาคม 2541 ปัจจุบันประกอบด้วยกรรมการ 3 คน ดังรายชื่อ

ต่อไปนี้

  ----- ------------------------------- -----------------------------------
  1.    นายวินัย วามวาณิชย์                 ประธานกรรมการตรวจสอบ

  2.    นายพารณ อิศรเสนา ณ อยุธยา         กรรมการตรวจสอบ

  3.    นายอัศวิน คงสิริ                    กรรมการตรวจสอบ

  และ   ดร. สุรินทร์ ตันติเจริญเกียรติ          เลขานุการคณะกรรมการตรวจสอบ
  ----- ------------------------------- -----------------------------------

ในปี 2549 คณะกรรมการตรวจสอบ มีการประชุมทั้งสิ้น 4 ครั้ง และรายงานต่อคณะกรรมการบริษัท

คณะกรรมการตรวจสอบมีอำนาจดำเนินการดังนี้

1. คณะกรรมการตรวจสอบมีอำนาจขอข้อมูลสำคัญที่เกี่ยวกับเรื่องที่ตรวจสอบจากคณะผู้บริหาร
หรือผู้จัดการทุกคนในองค์กร

2.
คณะกรรมการตรวจสอบอาจขอให้มีผู้เชี่ยวชาญเฉพาะด้านมาช่วยงานตรวจสอบได้ตามความเหมาะสม

3. คณะกรรมการตรวจสอบมีหน้าที่พิจารณาและให้ข้อเสนอแนะในเรื่องที่ตรวจสอบ แต่ไม่มี

อำนาจสั่งการผู้ปฏิบัติงาน

  3) คณะกรรมการวางแผนการดำเนินงาน (Strategic Committee)

คณะกรรมการวางแผนการดำเนินงานจัดตั้งขึ้นเมื่อวันที่ 13 กรกฎาคม 2543 ประกอบด้วยกรรมการ
4 คน ดังรายชื่อต่อไปนี้

+----+-------------------------+--------------------------------------+
|    | นายวินัย วามวาณิชย์         | กรรมการ                              |
| 1. |                         |                                      |
+----+-------------------------+--------------------------------------+
|    | นายมาร์ติน เฮส            | กรรมการ                              |
|  2 |                         |                                      |
+----+-------------------------+--------------------------------------+
|    | นายเบอร์นาร์ด ตงโนง       | กรรมการ                              |
| 3. |                         |                                      |
+----+-------------------------+--------------------------------------+
|    | นายวินิจ องค์เนกนันต์        | กรรมการ                              |
| 4. |                         |                                      |
+----+-------------------------+--------------------------------------+
|    | ดร. สุรินทร์ ตันติเจริญเกียรติ  | เลขานุการคณะกรรมการวางแผนการดำเนินงาน  |
|  แ |                         |                                      |
| ละ |                         |                                      |
+----+-------------------------+--------------------------------------+

ในปี 2549 คณะกรรมการวางแผนการดำเนินงาน มีการประชุมจำนวน 4 ครั้ง และรายงานต่อ

คณะกรรมการบริษัท

ขอบเขตอำนาจหน้าที่

ให้คณะกรรมการวางแผนการดำเนินงานจัดเตรียมและนำเสนอรายงานการวางแผนการดำเนินงานที่สำคัญๆ
และการประเมินผลการดำเนินงานของบริษัทฯ
และให้คำแนะนำต่อคณะกรรมการบริษัทในเรื่องดังกล่าว การใดๆ
ที่เกี่ยวกับแผนการดำเนินงานของบริษัทฯ ให้นำเสนอผ่านคณะกรรมการวางแผนการดำเนิน-
งานเพื่อนำเสนอ และ/หรือให้คำแนะนำแก่คณะกรรมการบริษัทเพื่อพิจารณาต่อไป ทั้งนี้
ให้คณะกรรมการวางแผนการดำเนินงานทำหน้าที่เป็นที่ปรึกษาของคณะกรรมการบริษัทโดยไม่มีอำนาจในการพิจารณาวินิจฉัย

4)  คณะกรรมการสรรหาและพิจารณาผลตอบแทน (The Nomination and Remuneration

Committee)

คณะกรรมการสรรหาและพิจารณาผลตอบแทนจัดตั้งขึ้นเมื่อวันที่ 25 กุมภาพันธ์ 2548
ประกอบด้วยกรรมการ 3 คน ดังรายชื่อต่อไปนี้

+----+----------------------+-----------------------------------------+
|    | นายพารณ อิศรเสนา ณ    | ประธานกรรมการสรรหาและพิจารณาผลตอบแทน     |
| 1. | อยุธยา                |                                         |
+----+----------------------+-----------------------------------------+
|    | นายอัศวิน คงสิริ         | กรรมการสรรหาและพิจารณาผลตอบแทน           |
|  2 |                      |                                         |
+----+----------------------+-----------------------------------------+
|    | นายมาร์ติน เฮส         | กรรมการสรรหาและพิจารณาผลตอบแทน           |
| 3. |                      |                                         |
+----+----------------------+-----------------------------------------+
|    | ดร. สุรินทร์            | เ                                       |
|  แ | ตันติเจริญเกียรติ         | ลขานุการคณะกรรมการสรรหาและพิจารณาผลตอบแทน |
| ละ |                      |                                         |
+----+----------------------+-----------------------------------------+

ในปี 2549 คณะกรรมการสรรหาและพิจารณาผลตอบแทนมีการประชุมจำนวน 3 ครั้ง
และรายงานต่อคณะกรรมการบริษัท

ขอบเขตอำนาจหน้าที่

1. พิจารณาสรรหาผู้มาดำรงตำแหน่งกรรมการบริษัททดแทนกรรมการที่หมดวาระหรือลาออก

2. พิจารณาเสนอแนะคณะกรรมการบริษัทถึงแผนการสืบทอดตำแหน่งผู้บริหารระดับสูงของบริษัท

3. เสนอแนวทางและวิธีการจ่ายค่าตอบแทนให้แก่คณะกรรมการบริษัท และคณะกรรมการชุดต่างๆ
ที่คณะกรรมการบริษัทแต่งตั้ง รวมถึงผู้บริหารระดับสูง

รายชื่อและตำแหน่งของผู้บริหาร

+----+-------------------------+--------------------------------------+
| 1. | นายอาสา สารสิน           | ประธานกรรมการ                        |
+----+-------------------------+--------------------------------------+
| 2. | นายเบอร์นาร์ด ตงโนง       | กรรมการผู้จัดการ                        |
+----+-------------------------+--------------------------------------+
| 3. | นายวินิจ องค์เนกนันต์        | รองกรรมการผู้จัดการ                     |
+----+-------------------------+--------------------------------------+
| 4. | นายไชยยันต์ รุจจนเวท       | ผู้อำนวยการโรงถลุงสังกะสี                 |
+----+-------------------------+--------------------------------------+
| 5. | ดร. กิติศิลป์ กัลยาณกุล       | ผู้อำนวยการโรงผลิตแคลไซน์                |
+----+-------------------------+--------------------------------------+
| 6. | นายสมลักษณ์ ทูลกำธรชัย      | ผู้ช่วยกรรมการผู้จัดการ - การตลาด          |
+----+-------------------------+--------------------------------------+
| 7. | นายฟิลิป ซาลมอง           | ผู้ช่วยกรรมการผู้จัดการ-บัญชี การเงินและ      |
|    |                         |                                      |
|    |                         | เทคโนโลยีสารสนเทศ                     |
+----+-------------------------+--------------------------------------+

(2) การสรรหากรรมการและผู้บริหาร

บริษัทฯ ได้แต่งตั้งคณะกรรมการสรรหาและพิจารณาผลตอบแทนเพื่อทำหน้าที่สรรหาผู้ที่

จะมาดำรงตำแหน่งกรรมการใหม่แก่คณะกรรมการบริษัทเพื่อทดแทนกรรมการที่หมดวาระหรือลาออก
คณะกรรมการของบริษัทฯ มีทั้งหมด 10 คน เป็นตัวแทนจากผู้ถือหุ้นใหญ่จำนวน 5 คน คือ
ตัวแทนจาก

บริษัทยูมิคอร์ 3 คน กระทรวงการคลัง 1 คน และธนาคารกรุงเทพ จำกัด (มหาชน) 1 คน

ปัจจุบันการแต่งตั้งกรรมการของบริษัทฯ
แต่ละรายต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียง
และในการลงคะแนนเสียงเลือกตั้งกรรมการบริษัทให้ถือปฏิบัติดังนี้

1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2) ในการลงมติแต่ละครั้งผู้ถือหุ้นแต่ละคนต้องใช้คะแนนที่มีตาม (1) ทั้งหมด
เลือกตั้งบุคคลเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่คนใดมากน้อยเพียงใดไม่ได้

3)  การเลือกตั้งกรรมการจะลงคะแนนเสียงเลือกตั้งเป็นรายบุคคล ตามคะแนนเสียงข้างมาก

ลดหลั่นกันไป

4)  ในกรณีที่มีผู้ได้รับคะแนนเสียงเท่ากันเกินจำนวนกรรมการที่จะพึงเลือกในครั้งนั้นให้ประธานที่ประชุมเป็นผู้ออกเสียงชี้ขาด

(3) ค่าตอบแทนผู้บริหาร

(3.1) ค่าตอบแทนที่เป็นตัวเงิน

(ก) ในปี 2549 ค่าตอบแทนกรรมการบริษัทจำนวน 12 คน (รวมลาออกระหว่างปี 2 คน)
ค่าตอบแทนคณะกรรมการวางแผนการดำเนินงานจำนวน 4 คน
ค่าตอบแทนคณะกรรมการตรวจสอบจำนวน 3 คน
และค่าตอบคณะกรรมการสรรหาและพิจารณาผลตอบแทนจำนวน 3 ราย รวมเป็นเงินทั้งสิ้น
15,499,218.78 บาท เป็นค่าตอบแทนในรูปค่าเบี้ยประชุม ค่าตอบแทนกรรมการรายปี
และโบนัสกรรมการ โดยมีรายละเอียดดังนี้

+---+--------------------+-----------------------+--------+-----------+
|   | ชื่อกรรมการ          | ตำแหน่ง                | ค่า     | โบ        |
|   |                    |                       | ตอบแทน | นัสกรรมการ |
|   |                    |                       | (บาท)  |           |
|   |                    |                       |        | ปี 2549    |
|   |                    |                       |        | (บาท) ¹⁾  |
+---+--------------------+-----------------------+--------+-----------+
| 1 | นายอาสา สารสิน      | ประธานกรรมการ         | 280,   | - ²⁾      |
| . |                    |                       | 000.00 |           |
+---+--------------------+-----------------------+--------+-----------+
| 2 | นายพารณ อิศรเสนา ณ  | กรรมการอิสระ           | 245,   | 1,5       |
|   | อยุธยา              |                       | 000.00 | 25,400.00 |
|   |                    | กรรมการตรวจสอบ        |        |           |
|   |                    |                       | 200,   |           |
|   |                    | กรรมการสรรหาและพิจารณา | 000.00 |           |
|   |                    |                       |        |           |
|   |                    | ผลตอบแทน              | 40,    |           |
|   |                    |                       | 000.00 |           |
+---+--------------------+-----------------------+--------+-----------+
| 3 | นายโฆสิต ปั้นเปี่ยมรัษฎ์  | กรรมการ               | 169,   | 1,1       |
| . |                    |                       | 891.30 | 78,500.00 |
|   | (จนถึงวันที่ 9 ต.ค.49) |                       |        |           |
+---+--------------------+-----------------------+--------+-----------+
| 4 | นายวินัย วามวาณิชย์    | กรรมการอิสระ           | 260,   | 1,5       |
| . |                    |                       | 000.00 | 25,400.00 |
|   |                    | ประธานกรรมการตรวจสอบ  |        |           |
|   |                    |                       | 200,   |           |
|   |                    | กรร                   | 000.00 |           |
|   |                    | มการวางแผนการดำเนินงาน |        |           |
|   |                    |                       | 80,    |           |
|   |                    |                       | 000.00 |           |
+---+--------------------+-----------------------+--------+-----------+
| 5 | นายอัศวิน คงสิริ       | กรรมการอิสระ           | 245,   | 1,5       |
| . |                    |                       | 000.00 | 25,400.00 |
|   |                    | กรรมการตรวจสอบ        |        |           |
|   |                    |                       | 200,   |           |
|   |                    | กรรมการสรรหาและพิจารณา | 000.00 |           |
|   |                    |                       |        |           |
|   |                    | ผลตอบแทน              | 60,    |           |
|   |                    |                       | 000.00 |           |
+---+--------------------+-----------------------+--------+-----------+
| 6 | นางสิรินุช พิศลยบุตร    | กรรมการ               | 260,   | 1,5       |
| . |                    |                       | 000.00 | 25,400.00 |
+---+--------------------+-----------------------+--------+-----------+
| 7 | นายคาเรล วินค์       | กรรมการ               | 260,   | 1,5       |
| . |                    |                       | 000.00 | 25,400.00 |
+---+--------------------+-----------------------+--------+-----------+
| 8 | ดร. ชองค์ ลุก        | กรรมการ               | 65,    | 3         |
| . | เดเลสนายเดอร์       |                       | 000.00 | 76,100.00 |
|   |                    | กรร                   |        |           |
|   | (จนถึงวันที่ 31        | มการวางแผนการดำเนินงาน | 20,    |           |
|   | มี.ค.49)            |                       | 000.00 |           |
+---+--------------------+-----------------------+--------+-----------+
|   |                    |                       |        |           |
+---+--------------------+-----------------------+--------+-----------+
|   |                    |                       |        |           |
+---+--------------------+-----------------------+--------+-----------+
|   |                    |                       |        |           |
+---+--------------------+-----------------------+--------+-----------+
|   | ชื่อกรรมการ          | ตำแหน่ง                | ค่า     | โบ        |
|   |                    |                       | ตอบแทน | นัสกรรมการ |
|   |                    |                       | (บาท)  |           |
|   |                    |                       |        | ปี 2549    |
|   |                    |                       |        | (บาท) ¹⁾  |
+---+--------------------+-----------------------+--------+-----------+
| 9 | นายมาร์ติน เฮส       | กรรมการ               | 181,   | 1,0       |
| . |                    |                       | 263.74 | 44,800.00 |
|   | (ตั้งแต่วันที่ 26        | กรร                   |        |           |
|   | เม.ย.49)           | มการวางแผนการดำเนินการ | 60,    |           |
|   |                    |                       | 000.00 |           |
|   |                    | กรรมการสรรหาและพิจารณา |        |           |
|   |                    |                       | 60,    |           |
|   |                    | ผลตอบแทน              | 000.00 |           |
+---+--------------------+-----------------------+--------+-----------+
| 1 | นายพินิต วงศ์มาศา     | กรรมการ               | 260,   | 1,5       |
| 0 |                    |                       | 000.00 | 25,400.00 |
| . |                    | กรร                   |        |           |
|   |                    | มการวางแผนการดำเนินงาน | 20,    |           |
|   |                    |                       | 000.00 |           |
+---+--------------------+-----------------------+--------+-----------+
| 1 | นายเบอร์นาร์ด ตงโนง  | กรรมการ และ           | 260,   | - ²⁾      |
| 1 |                    | กรรมการผู้จัดการ         | 000.00 |           |
| . |                    |                       |        |           |
|   |                    | กรร                   | 80,    |           |
|   |                    | มการวางแผนการดำเนินงาน | 000.00 |           |
+---+--------------------+-----------------------+--------+-----------+
| 1 | นายวินิจ องค์เนกนันต์   | กรรมการและ            | 181,   | - ²⁾      |
| 2 |                    |                       | 263.74 |           |
| . | (ตั้งแต่วันที่ 26        | รองกรรมการผู้จัดการ      |        |           |
|   | เม.ย.49)           |                       | 60,    |           |
|   |                    | กรร                   | 000.00 |           |
|   |                    | มการวางแผนการดำเนินการ |        |           |
+---+--------------------+-----------------------+--------+-----------+
|   |                    | รวม                   | 3,747, | 11,7      |
|   |                    |                       | 418.78 | 51,800.00 |
+---+--------------------+-----------------------+--------+-----------+

หมายเหตุ 1) โบนัสกรรมการจะนำเสนอที่ประชุมผู้ถือหุ้นประจำปี 2550 เพื่อพิจารณาอนุมัติต่อไป

2) โบนัสกรรมการที่เป็นเป็นผู้บริหารได้รวมอยู่ในข้อ (ข) ค่าตอบแทนผู้บริหารของบริษัทฯ แล้ว

(ข) ค่าตอบแทนผู้บริหารของบริษัทฯ รวม 7 ราย เท่ากับ 47,182,410 บาท ในปี 2549

โดยเป็นค่าตอบแทนในรูปเงินเดือนและโบนัส

(3.2) ค่าตอบแทนอื่น

บริษัทฯ ได้จ่ายเงินสมทบเข้ากองทุนสำรองเลี้ยงชีพตามอัตราส่วนร้อยละจากเงินเดือนและระยะ
เวลาการเป็นสมาชิกกองทุนสำรองเลี้ยงชีพ โดยสมทบอัตราส่วนเริ่มต้นร้อยละ 5 และสูงสุดร้อยละ
10

(4) การกำกับดูแลกิจการ

บริษัทฯ ได้ดำเนินการตามข้อพึงปฏิบัติที่ดีสำหรับกรรมการบริษัทจดทะเบียน (Code of Best
Practice for Directors of Listed Companies)
ตามแนวทางของตลาดหลักทรัพย์แห่งประเทศไทยเกี่ยวกับ

มาตรฐาน และการจัดการของบริษัทฯ และเพื่อให้ผู้ถือหุ้น ผู้ลงทุน
และผู้เกี่ยวข้องมีความเชื่อมั่นในมาตรฐานการบริหารงาน บริษัทฯ
จึงได้จัดตั้งคณะกรรมการตรวจสอบ (Audit Committee)
เพื่อช่วยดูแลและตรวจสอบรายงานทางการเงิน ระบบควบคุมภายใน และระบบการกำกับดูแลกิจการ
(Corporate Governance) ให้เป็นไปตามนโยบายที่กำหนด โดยอาศัยหน่วยงานตรวจสอบภายใน
เป็นกลไกในการดำเนินงานดังกล่าว
รวมทั้งได้ประกาศใช้บทบัญญัติเกี่ยวกับจรรยาบรรณและจริยธรรมทางธุรกิจ (Code of Ethics)
เพื่อเป็นแนวปฏิบัติภายในองค์กรสำหรับผู้บริหารและพนักงาน
อีกทั้งเพื่อให้การดำเนินธุรกิจของบริษัทฯ
เป็นไปตามนโยบายที่กำหนดไว้อย่างมีประสิทธิภาพและประสิทธิผลจึงได้จัดตั้งคณะกรรมการวางแผนการดำเนินงาน
(Strategic Committee) โดยให้มีหน้าที่จัดเตรียมแผนงานและกลยุทธ์ที่สำคัญ
และนำเสนอคณะกรรมการบริษัท

นอกจากการดำเนินการในประเด็นดังกล่าวข้างต้นแล้ว บริษัทฯ
ยังได้ปฏิบัติตามหลักการกำกับดูแลกิจการที่ดี เพื่อให้บริษัทฯ
เป็นที่ยอมรับจากผู้ลงทุนและผู้ที่เกี่ยวข้องทั่วไปว่ามีระบบการกำกับดูแลกิจการที่ดี (Good
Corporate Governance) ตามแนวทางที่ตลาดหลักทรัพย์แห่งประเทศไทยได้กำหนดไว้ดังนี้

1. นโยบายเกี่ยวกับการกำกับดูแลกิจการ

คณะกรรมการบริษัทตระหนักถึงความสำคัญของการมีบรรษัทภิบาลที่ดีและได้กำหนดนโยบาย
สนับสนุนการกำกับดูแลกิจการ โดยให้ความสำคัญต่อระบบควบคุมและตรวจสอบภายใน โดยมุ่งเน้นใน

เรื่องความโปร่งใส และการเปิดเผยข้อมูล การบริหารความเสี่ยง การปฏิบัติตามกฎหมาย
และกฎระเบียบของทางราชการ
การดูแลมิให้เกิดปัญหาความขัดแย้งทางผลประโยชน์และความถูกต้องในด้านภาษีอากร
รวมทั้งการดูแลฝ่ายบริหารให้ดำเนินการตามนโยบายอย่างมีประสิทธิภาพเพื่อประโยชน์ของผู้ถือหุ้นและผู้มีส่วนเกี่ยวข้อง
กับบริษัทฯ ในระยะยาว

2. สิทธิของผู้ถือหุ้น

ในปี 2549 บริษัทฯ ได้จัดให้มีการประชุมผู้ถือหุ้น 1 ครั้งในวันที่ 26 เมษายน 2549
เป็นการประชุมสามัญประจำปี 2549 โดยได้จัดประชุมที่ศูนย์ประชุมแห่งชาติสิริกิติ์ และบริษัทฯ
ได้จัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
ให้ผู้ถือหุ้นทราบล่วงหน้าก่อนวันประชุม ประมาณ 7 วันทำการ
โดยแต่ละวาระมีความเห็นของคณะกรรมการประกอบและมีการบันทึกการประชุมอย่างถูกต้อง
ครบถ้วน เพื่อให้ผู้ถือหุ้นสามารถตรวจสอบได้

นอกเหนือจากการประชุมสามัญผู้ถือหุ้นประจำปีแล้ว
หากมีความจำเป็นต้องเสนอวาระพิเศษเป็นกรณีเร่งด่วนซึ่งกระทบหรือเกี่ยวข้องกับผลประโยชน์ของผู้ถือหุ้น
หรือเกี่ยวข้องกับเงื่อนไขหรือกฎระเบียบของทางการที่ต้องเสนอขออนุมัติจากผู้ถือหุ้น บริษัทฯ
จะเรียกประชุมวิสามัญผู้ถือหุ้นเป็นกรณีไป

3. สิทธิของผู้มีส่วนได้เสีย

บริษัทฯ ได้ให้ความสำคัญต่อสิทธิของผู้มีส่วนได้เสียทุกกลุ่ม โดยเฉพาะอย่างยิ่งชุมชน ลูกค้า
และพนักงาน นอกจากนี้ได้ให้ความสำคัญอย่างยิ่งต่อมาตรการป้องกันและรักษาสิ่งแวดล้อม
โดยดำเนินการป้องกันและบำบัดมลภาวะทั้งในน้ำ อากาศ
และดินให้มีความปลอดภัยสูงสุดต่อธรรมชาติ สิ่งแวดล้อม ตลอดปี 2549 บริษัทฯ
ได้พัฒนาประสิทธิภาพความปลอดภัยและสิ่งแวดล้อมตามแผนงานอย่างต่อเนื่อง

บริษัทฯ ได้ปฏิบัติตามกฎหมาย และกฎระเบียบของหน่วยงานที่เกี่ยวข้องเช่น กรมทรัพยากรธรณี
กรมโรงงานอุตสาหกรรม กระทรวงอุตสาหกรรม ในส่วนนี้โรงผลิตแคลไซน์ จังหวัดระยอง
และโรงถลุงสังกะสี จังหวัดตาก ได้รับใบรับรอง ISO 9001 ใบรับรอง ISO 14001 และ
ใบรับรองมาตรฐาน มอก. 18001 ด้วย นอกจากนี้ในปี 2549 บริษัทฯ ยังได้รับรางวัลดังต่อไปนี้

- โรงผลิตแคลไซน์ ได้รับรางวัลการอนุรักษ์พลังงาน (Thailand Energy Awards)
จากกระทรวงพลังงาน

- โรงผลิตแคลไซน์ ได้รับรางวัลสถานประกอบการดีเด่นด้านความปลอดภัย อาชีวอนามัย
และสภาพแวดล้อมในการทำงานระดับประเทศ (เป็นปีที่ 2 ติดต่อกัน)
จากรัฐมนตรีว่าการกระทรวงแรงงาน

- สำนักงานเหมืองแม่สอด ได้รับการรับรองให้เป็นสถานประกอบการโรงโม่ชั้นดีประจำปี 2549
จากกระทรวงอุตสาหกรรม

สำหรับลูกค้า บริษัทฯ เอาใจใส่และรับผิดชอบต่อลูกค้า โดยผลิตสินค้าที่มีคุณภาพและมาตรฐาน
รักษาความลับของลูกค้า และมีฝ่ายบริการเทคนิคที่ทำหน้าที่ให้คำปรึกษาทางด้านเทคนิคแก่ลูกค้า

สำหรับพนักงาน บริษัทฯ ได้มุ่งมั่นเสริมสร้างวัฒนธรรมและบรรยากาศการทำงานที่ดี
รวมทั้งการฝึกอบรมเพื่อพัฒนาความรู้ ความสามารถและส่งเสริมการทำงานเป็นทีม
และสร้างโอกาสในการพัฒนาศักยภาพของพนักงานอย่างต่อเนื่องเพื่อให้เกิดประโยชน์สูงสุดแก่บริษัทฯ

4. การประชุมผู้ถือหุ้น

บริษัทฯ ได้จัดประชุมผู้ถือหุ้นโดยปฏิบัติต่อผู้ถือหุ้นอย่างเท่าเทียมกัน และได้กำหนดให้มี

ขั้นตอนการประชุมผู้ถือหุ้น และเป็นไปตามหลักเกณฑ์ของตลาดหลักทรัพย์ฯ

ในการประชุมผู้ถือหุ้นในปี 2549 มีกรรมการเข้าร่วมประชุมทั้งสิ้น 6 ท่าน ซึ่งรวมถึงประธาน
คณะกรรมการตรวจสอบ โดยประธานในที่ประชุมได้เชิญชวนให้ผู้ถือหุ้นดำเนินการสอบถาม
และแสดงความคิดเห็นและเสนอแนะต่างๆ
รวมทั้งได้บันทึกประเด็นซักถามและข้อคิดเห็นที่สำคัญในรายงานการประชุมแล้ว

5. ภาวะผู้นำและวิสัยทัศน์

คณะกรรมการบริษัทได้กำหนดวิสัยทัศน์ ภารกิจ กลยุทธ์ เป้าหมาย แผนธุรกิจและงบประมาณ
ของบริษัทฯ
ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจอย่างมีประสิทธิภาพและประสิทธิผล
เพื่อเพิ่มมูลค่าทางเศรษฐกิจสูงสุดให้แก่กิจการ อีกทั้งความมั่นคงให้แก่ผู้ถือหุ้น

6. ความขัดแย้งทางผลประโยชน์

เพื่อป้องกันความขัดแย้งทางผลประโยชน์
คณะกรรมการบริษัทได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
รวมทั้งกำหนดนโยบายและวิธีการดูแลไม่ให้ผู้บริหารและผู้เกี่ยวข้องนำข้อมูลภายในของบริษัทฯ
ไปใช้เพื่อประโยชน์ส่วนตน รายละเอียดปรากฏในข้อ (5) การดูแล

เรื่องการใช้ข้อมูลภายใน

7. จริยธรรมธุรกิจ

บริษัทฯ มีปรัชญาที่จะดำเนินธุรกิจอย่างซื่อสัตย์ สุจริต ถูกต้อง และมีจริยธรรม
โดยมีวัตถุประสงค์และพันธะต่อฝ่ายต่างๆ ที่เกี่ยวข้อง คือ ต่อคู่ค้า ผู้ถือหุ้น พนักงาน
ชุมชนและประเทศชาติ
ได้กำหนดจริยธรรมในการดำเนินธุรกิจและข้อพึงปฏิบัติของพนักงานขึ้นเป็นจรรยาบรรณบริษัท
เพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่ตามภารกิจของบริษัทฯ

8. การถ่วงดุลของกรรมการที่ไม่เป็นผู้บริหาร

คณะกรรมการบริษัทประกอบด้วยกรรมการผู้ทรงคุณวุฒิที่มีประสบการณ์ในหลากหลายสาขาของธุรกิจ
จำนวน 10 คน ดังนี้

กรรมการที่เป็นผู้บริหาร 3 คน

กรรมการที่ไม่ได้เป็นผู้บริหาร 7 คน

  กรรมการที่เป็นตัวแทนผู้ถือหุ้นใหญ่ 5 คน

- บริษัท ยูมิคอร์ ประเทศเบลเยียม 3 คน

- กระทรวงการคลัง 1 คน

- ธนาคารกรุงเทพ จำกัด (มหาชน) 1 คน

  กรรมการตรวจสอบ 3 คน

คณะกรรมการของบริษัทฯ มีหน้าที่รับผิดชอบในการปฏิบัติหน้าที่ให้เป็นไปตามกฎหมาย

วัตถุประสงค์และข้อบังคับของบริษัทฯ
ตลอดจนมติของที่ประชุมผู้ถือหุ้นด้วยความซื่อสัตย์สุจริตและระมัดระวัง รักษาผลประโยชน์ของบริษัทฯ
โดยกรรมการบริษัทมีวาระการดำรงตำแหน่งที่แน่นอน ซึ่งตาม

ข้อบังคับของบริษัทฯ กำหนดไว้ว่าในการประชุมสามัญประจำปีทุกครั้ง ให้กรรมการจำนวน 1 ใน 3
ออกจากตำแหน่ง

9. การรวมหรือแยกตำแหน่ง

ประธานกรรมการบริษัท ไม่เป็นบุคคลเดียวกันกับกรรมการผู้จัดการ เพื่อเป็นการแบ่งแยกหน้าที่

ในการกำหนดนโยบายการกำกับดูแลและการบริหารงานประจำ บริษัทฯ
มีการกำหนดขอบเขตอำนาจหน้าที่

ของฝ่ายบริหารในแต่ละระดับไว้อย่างชัดเจน

10. ค่าตอบแทนกรรมการและผู้บริหาร

บริษัทฯ ให้ผลตอบแทนที่เหมาะสมแก่คณะกรรมการของบริษัทฯ
โดยใช้ข้อมูลค่าตอบแทนของบริษัทในอุตสาหกรรมระดับเดียวกันและมีขนาดใกล้เคียงกันเป็นบรรทัดฐาน
ซึ่งค่าตอบแทนกรรมการได้รับความเห็นชอบจากที่ประชุมผู้ถือหุ้น
กรรมการที่ได้รับมอบหมายให้เป็นกรรมการตรวจสอบ กรรมการวางแผนการดำเนินงาน
และกรรมการสรรหาและพิจารณาผลตอบแทน
ได้รับค่าตอบแทนเพิ่มที่เหมาะสมตามปริมาณงานที่เพิ่มขึ้น

ค่าตอบแทนผู้บริหาร เป็นไปตามหลักการและนโยบายที่คณะกรรมการบริษัทกำหนด
ซึ่งเชื่อมโยงกับผลการดำเนินงานของบริษัทฯ และผลการดำเนินงานของผู้บริหารแต่ละท่าน

ค่าตอบแทนคณะกรรมการบริษัท คณะกรรมการชุดย่อย และผู้บริหารระดับสูง
ได้รับการพิจารณาโดยคณะกรรมการสรรหาและพิจารณาผลตอบแทนก่อนนำเสนอคณะกรรมการบริษัทต่อไป

ค่าตอบแทนกรรมการในปี 2549 ปรากฏในหัวข้อ (3) ค่าตอบแทนผู้บริหาร

11. การประชุมคณะกรรมการ

คณะกรรมการบริษัทมีกำหนดประชุมโดยปกติเป็นประจำทุก 3 เดือน
และมีการประชุมพิเศษเพิ่มเติมตามความจำเป็น โดยมีกำหนดวาระชัดเจนล่วงหน้า
และมีวาระพิจารณาติดตามผลการดำเนินงานเป็นประจำ
เลขานุการคณะกรรมการบริษัทได้จัดทำหนังสือเชิญประชุมพร้อมระเบียบวาระการประชุมและเอกสารก่อนการประชุมล่วงหน้าเพื่อให้คณะกรรมการบริษัทได้มีเวลาศึกษาข้อมูลอย่างเพียงพอก่อนเข้าประชุม
โดยปี 2549 ที่ผ่านมา คณะกรรมการบริษัทมีการประชุมตามวาระปกติจำนวน 4 ครั้ง
โดยการเข้าร่วมประชุมของคณะกรรมการบริษัทแต่ละคนสรุปได้ดังนี้

+------------------------+-----------------+------+-------+-----------+
| ชื่อ-นามสกุล              | วา              | การป | ขาด   | กา        |
|                        | ระการดำรงตำแหน่ง | ระชุม | ประชุม | รเข้าประชุม |
|                        |                 |      |       | (ครั้ง)     |
+------------------------+-----------------+------+-------+-----------+
| 1. นายอาสา สารสิน       | 23 เม.ย.        | 4    | -     | 4         |
|                        | 50 - 30 เม.ย.53 |      |       |           |
+------------------------+-----------------+------+-------+-----------+
| 2. นายพารณ อิศรเสนา ณ   | 26 เม.ย.49 - 30 | 4    | 1     | 3         |
| อยุธยา                  | เม.ย.52         |      |       |           |
+------------------------+-----------------+------+-------+-----------+
| 3. นายโฆสิต ปั้นเปี่ยมรัษฎ์   | 26 เม.ย.48 - 9  | 3    | 2     | 1         |
|                        | ต.ค. 49         |      |       |           |
+------------------------+-----------------+------+-------+-----------+
| 4. นายวินัย วามวาณิชย์     | 23 เม.ย.47 - 30 | 4    | -     | 4         |
|                        | เม.ย.51         |      |       |           |
+------------------------+-----------------+------+-------+-----------+
| 5. นายอัศวิน คงสิริ        | 23 เม.ย.        | 4    | 1     | 3         |
|                        | 50 - 30 เม.ย.53 |      |       |           |
+------------------------+-----------------+------+-------+-----------+
| 6. นางสิรินุช พิศลยบุตร     | 26 เม.ย.48 - 30 | 4    | -     | 4         |
|                        | เม.ย.51         |      |       |           |
+------------------------+-----------------+------+-------+-----------+
| 7. นายคาเรล วินค์        | 26 เม.ย.48 - 30 | 4    | -     | 4         |
|                        | เม.ย.51         |      |       |           |
+------------------------+-----------------+------+-------+-----------+
| 8. นายชองค์ ลุก          | 22 เม.ย.46 - 31 | 1    | -     | 1         |
| เดเลสนายเดอร์           | มี.ค.49          |      |       |           |
+------------------------+-----------------+------+-------+-----------+
| 9. นายมาร์ติน เฮส        | 26 เม.ย.49 - 30 | 3    |       | 3         |
|                        | เม.ย.52         |      |       |           |
+------------------------+-----------------+------+-------+-----------+
| 10. นายพินิต วงศ์มาศา     | 23 เม.ย.        | 4    | -     | 4         |
|                        | 50 - 30 เม.ย.53 |      |       |           |
+------------------------+-----------------+------+-------+-----------+
| 11. นายเบอร์นาร์ด ตงโนง  | 26 เม.ย.49 - 30 | 4    | -     | 4         |
|                        | เม.ย.52         |      |       |           |
+------------------------+-----------------+------+-------+-----------+
| 12. นายวินิจ องค์เนกนันต์   | 26 เม.ย.49 - 30 | 3    | -     | 3         |
|                        | เม.ย.52         |      |       |           |
+------------------------+-----------------+------+-------+-----------+

12. คณะอนุกรรมการ

คณะกรรมการบริษัทได้แต่งตั้งคณะอนุกรรมการเพื่อช่วยในการกำกับดูแลกิจการของบริษัทฯ คือ
กรรมการตรวจสอบ กรรมการวางแผนการดำเนินงาน และกรรมการสรรหาและพิจารณาผลตอบแทน
โดยอนุกรรมการแต่ละชุดมีองค์ประกอบสมาชิก ขอบเขตหน้าที่และความรับผิดชอบปรากฏในหัวข้อ
โครงสร้างการจัดการ

13. ระบบการควบคุมภายใน

บริษัทฯ ได้ให้ความสำคัญต่อระบบการควบคุมภายในทั้งระดับบริหารและระดับปฏิบัติงาน
มีการจัดทำคู่มืออำนาจดำเนินการของบริษัทฯ มีหน่วยงานตรวจสอบภายในที่เป็นอิสระ
รายงานตรงต่อ

คณะกรรมการตรวจสอบ เพื่อให้เกิดการถ่วงดุลและสามารถทำการตรวจสอบได้อย่างเหมาะสม

บริษัทฯ ได้ให้ความสำคัญเกี่ยวกับการบริหารความเสี่ยง โดยบริษัทฯ
มีการกำหนดมาตรการป้องกันและจัดการความเสี่ยงที่มีผลต่อการดำเนินงานของบริษัทฯ เช่น
การจัดการเรื่องความเสี่ยงทางด้าน

อัตราแลกเปลี่ยนเงินตรา (Currency hedging) การกำกับดูแลการปฏิบัติตามกฎหมาย
กฎระเบียบราชการและ

การชำระภาษี

14. รายงานคณะกรรมการ

คณะกรรมการบริษัทเป็นผู้รับผิดชอบต่องบการเงินรวมของบริษัท และบริษัทย่อย
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
รวมทั้งมีการเปิดเผยข้อมูลสำคัญอย่างพอเพียงในหมายเหตุประกอบงบการเงิน

คณะกรรมการบริษัท ได้แต่งตั้งคณะกรรมการตรวจสอบ ซึ่งประกอบด้วยกรรมการอิสระเป็น ผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน และความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

คณะกรรมการบริษัทมีความเห็นว่าระบบควบคุมภายในของบริษัทฯ โดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทและบริษัทย่อย
ณ วันที่ 31 ธันวาคม 2549

15. ความสัมพันธ์กับผู้ลงทุน

คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส และ ทั่วถึง
ทั้งรายงานข้อมูลทางการเงิน และข้อมูลทั่วไป
ตลอดจนข้อมูลที่มีผลกระทบต่อราคาหลักทรัพย์ของบริษัทฯ โดยได้เผยแพร่ข้อมูลข่าวสารต่างๆ
ดังกล่าวเพื่อให้ผู้ลงทุนและผู้ที่เกี่ยวข้องได้รับทราบ
ทั้งโดยผ่านช่องทางและสื่อการเผยแพร่ข้อมูลต่างๆ ของตลาดหลักทรัพย์แห่งประเทศไทย และ
website ของบริษัทฯ

ในส่วนของงานด้านผู้ลงทุนสัมพันธ์นั้น บริษัทฯ ยังไม่ได้จัดตั้งหน่วยงานขึ้นเฉพาะ
ผู้ลงทุนทั่วไปสามารถติดต่อขอทราบข้อมูลบริษัทฯ ได้ที่ โทร 0 2661 9900 หรือที่
www.padaeng.co.th และ www.padaeng.com หรือที่ e-mail address:
woratipr@padaeng.co.th

(5) การดูแลเรื่องการใช้ข้อมูลภายใน

บริษัทฯ ได้มีการสรุปรายงานการถือหลักทรัพย์ของบริษัทฯ ของผู้บริหาร และของกรรมการบริษัท
เสนอให้คณะกรรมการบริษัททราบในการประชุมคณะกรรมการบริษัททุกครั้ง
เพื่อควบคุมการใช้ประโยชน์จากข้อมูลภายในของผู้บริหารเพื่อหาประโยชน์อันมิพึงจะได้

(6) บุคลากร

ณ สิ้นปี 2549 บริษัทฯ มีจำนวนพนักงานทั้งสิ้น 1,020 คน แบ่งเป็นสำนักงานกรุงเทพ 94 คน
สำนักงานโรงถลุงสังกะสี 488 คน สำนักงานเหมืองแม่สอด 170 คน สำนักงานโรงผลิตแคลไซน์
98 คน และลูกจ้างประจำ 170 คน โดยผลตอบแทนพนักงานประกอบด้วย เงินเดือนและโบนัส
สำหรับเงินกองทุนสำรองเลี้ยงชีพ บริษัทฯ
ได้จ่ายสมทบตามอัตราส่วนร้อยละจากเงินเดือนและระยะเวลาการเป็นสมาชิกกองทุนสำรองเลี้ยงชีพ
โดยสมทบอัตราส่วนเริ่มต้นร้อยละ 5 และสูงสุดร้อยละ 10

ทรัพยากรบุคคลของบริษัทฯ ร้อยละ 20 เป็นผู้ที่สำเร็จการศึกษาระดับปริญญาตรีขึ้นไป ร้อยละ 38
สำเร็จการศึกษาระดับปวส. และปวช. ส่วนที่เหลือเป็นผู้ที่จบการศึกษาในระดับต่ำกว่าปวช.
พนักงานส่วนใหญ่จะมีภูมิลำเนาอยู่ในเขตจังหวัดตากและเขตภาคเหนือซึ่งโรงงานของบริษัทฯ ตั้งอยู่
สำหรับอายุเฉลี่ยของพนักงานประมาณ 40 ปี โดยมีอายุงานเฉลี่ยในการทำงานกับบริษัทฯ ประมาณ
13 ปี และในรอบปี 2549 บริษัทฯ มีอัตราการเข้าออกของพนักงานประมาณร้อยละ 3